
EVELYN WEVER-CROES 


Prome Minister Evelyn Wever-Croes: 


GOBIERNO DI ARUBA TA DESEA CADA MEDIO 
DI COMUNICACION UN FELIZ DIA DI PRENSA 


“E libertad di expersion cu ta un di nos derechonan 
fundamental di mas importante cu tin” 


1 di September ta dia di prensa. Un dia cu nos ta para keto 











pa refleha riba e papel importante cu prensa ta hunga den 
nos comunidad. E trabou di prensa ta basa riba e libertad 






di expersion cu ta un di nos derechonan fundamental di 
mas importante cu tin. Prome Minister pa e dia special aki, 
den conferencia di prensa diamars anochi, a felicita prensa 
expresando: 


a 





“Na Aruba, prensa ta hunga un papel enormemente importante 
sigur nos ta reconoce cu e lunanan di pandemia di Covid, 
danki na prensa cu nos mensahe por a yega nos pueblo pa 
asina nos por a informa nos comunidad y haya e cooperacion 
di comunidad tambe. 





Mi ta gradici cada miembro di prensa, pa semper tey pa nos 
den nos conferencianan di prensa y pa hiba nos mensahe pa 
pueblo. 


Libertad di expresion, un derecho fundamental, y esaki ta den 
nos man pa nos cuide, pa nos no abusa di dje, pa nos haci 
bon uzo di dje pa asina tambe nos por garantisa cu nos tin'e 
pa hopi tempo mas. 


Prome Minister, den nomber di Gobierno di Aruba, a felicita 
prensa riba nan dia special. Na final, esnan presente a ricibi un 
treat y un obsekeo como gradicimento pa e trabou cu prensa 
ta haci pa nos comunidad. 

Prome Minister Evelyn Wever-Croes: 
Gobierno di Aruba na sra Marisol Lopez-Tromp 


TA IMPORTANTE PA FRACCION DI MAS 
CONOCE LEY 


Lider di Partido MAS sra. Marisol Lopez-Tromp y sra. Aquanette 
Gun di Fraccion di MAS a manda un carta pa manda yama 
Minister President pa duna cuenta urgentemente relaciona 
cu problematica di 'werksters' den SKOA y scolnan publico. 
Ta obvio pa tur hende cu un peticion asina no ta corecto. Sr. 
Miguel Mansur tambe a firma e carta, probablemente sin sa cu 
e peticion ta eroneo. 


Den su contesta, Prome Minister Evelyn Wever-Croes a referi 
na nos Constitucion y na e ley Instelling Ministeries, e ley di 
LIM. Por wordo asumi cu sra. Lopez-Tromp conoce e leynan 
aki. Den caso cu realmente e no conoce e leynan, Gobierno 
ta dispuesto pa duna e y su fraccion les den e materia aki, pa 
evita cu nan ta comete e mesun eror den futuro. 


Abase di nos Constitucion y e ley di LIM, sr.Armando Lampe ta 
€ Minister di Enseñansa. Nos Constitucion conoce solamente 
responsabilidad ministerial individual. Cu e ta demisionario of 
no, e ta e unico minister cu por wordo invita door di Parlamento 
pa aclarea e topiconan cu sra. Lopez-Tromp ta referi na dje. 


“Si realmente ta desea di haya aclareacion riba e temanan 
importante menciona,y sigur si tin urgencia cu ne, mi ta 
conseha pa den futuro cana e caminda legalmente corecto. Mi 
lo manda e peticion pa Minister di Enseñansa, cu e peticion pa 
considera e invitacion dirigi na su persona, manera mester a 
wordo haci den prome instante caba. Cu gusto mi lo tende si 
abo of bo fraccion ta desea di haya les pa evita tipo di erornan 
asina den futuro”, Premier Wever-Croes a finalisa. Un copia di 
e carta a bay pa sr. Miguel Mansur y pa prensa. 








Aan orze an de Staten 
De heer van de mr. £ Vrolik 
Staten van Ana 
Orarestad 

Aruba 


uw Kener: Ons kenmer MAZIOSTO 
Oranjestad, 1 september 2021 
Onderwer: 


Geachte Voortter, 


mgla gelieve u aan te fen antwoord op de briefvan het Stan MJ. Lopez 
Tromp. naar de inhoud war korhedehave wordt verwezen 


res 


ester Pre 
Misz ah Algemene Zaken 











Oranjestad, 1 september 2021 


Betrfe tue von de werksters ressorterende onder de Shing Katholiek Onderwys Arubo. 
SKON en de werksters (male von de Dienst Publiete Scholen (DPS) 


Geachte mw. Lopes Tromp, 


Naar arie van uw brief did. 31 augustus inzake een openbare vergadering inzahe 
onderwrjssangelegenheen, bericht ik u als volgt. 

U wenst zo spoedig mogekjk duidelihe te verkrigen omtrent de stand van zaken van 
enti onderwerpen betrettende onderwijs. en u verzoekt myn aanwezigheid in een 
openbare vergadering, met voorwarendhed 

U nut ongetayfeld bekend zjn met onze Staatregekng en de landsverordenig Insteling, 
Ministries (LIM) Voorzover di ret 20, ben k gaarne bereid om een opfiscuraus voor u 
en um race te iaten verzorgen door onze Owectie Wetgeving en jundische Zaken, omdat 
A het van uterst belang acht dat leden der Staten van Aruba de wet en regelgeving goed 
kennen, om soortgeljke fouten, zoals vervat in uw verzoek 4.8. 30 augustus jl, te 
e 

Op basis van onze Staatsregeling en op basis van de UM ts dhr. Armando Lampe de 
str van ondervap, Onze Staatsregeling kent slechts een indivduele minsteriele 
verantwoordelkheid. Demissionair of niet, i is de enige verantwoordeljk voor onderwis 
Hi m dan ook de minister die door de Staten uitgenodigd kan worden om de door u 
aangegeven onduideljkheden op w karen. 





Indien u dudelykher wit over de genoemde belangrijke aspecten, en zeker indien u met 
voortvarendheid duidelijkheid wit, dan raad à u an om in de toekomst de wetteik 
podigende weg te bewandelen 











W zal uw verzoek doorsturen naar minister Lampe, met het verzoek de uitnodiging te 
beschouwen als aan hem gericht. Zo hoorde het ook in erste instante te zin. 


Gaarne verneem ik of u en uw fractie een opfriscursus wilen om dergeljke fouten in de 
toekomst te voorkomen. 


In het vertrouwen u hiermee te hebben geinformeerd, 


A Croes 
Mnisipę(an Algemene zaken 


ce Minstersan Onder, Wetenschap en Duurzame Ontwikkeling 
Stek dhe. M Mansur 
Pes 

Prome Minister Evelyn Wever-Croes: 
Den un ceremonia special na Bestuurskantoor, 





Diamars atardi, Gobierno di Aruba, den un ceremonia special, 
a honra e atletanan mucha homber y mucha muhe cu dialuna 
atardi a regresa Aruba cu titulo Sub Campion y Campion den e 
campionato CFU Challenge Series 2021. E seleccion di Aruba 
Boys U15 a bira Sub Campion y e seleccion di Aruba Girls U14 
a bira Campion. 


Dilanti di Bestuurskantoor, den nomber di Gobierno di Aruba, 
Prome Minister Evelyn Wever-Croes a ricibi nos atletanan 
pa duna nan danki pa a pone Aruba su nomber na halto den 
deporte mundialmente. Presente tawata, Minister Dangui 
Oduber, Minister Xiomara Maduro, Ursell Arends y Raymond 
Kamperveen di Partido RAIZ, Darlaine Guedes Erasmus di 
Partido MEP y Randolf Lacle, Presidente di Aruba Voetball 
Bond. 


Prome Minister a hiba palabra den e ceremonia enfatisando 
su sentimento di orguyo den nos muchanan especialmente 
pasobra nos atletanan tawata esunnan cu mas disciplina 
durante nan experiencia na Republica Dominicana. 


“Pa mi ta un orguyo di ta para dilanti di boso pa felicita y bisa 
boso danki. Loke cu boso a haci ta algo grandi. Cada atleta 
cu ta representa Aruba den exterior ta haci algo grandi. E ta 
bira un embahador di Aruba. Y esaki Gobierno di Aruba ta tene 
cuenta cu ne. Pa e motibo aki tambe ora mi a tende cu boso 
nan, nos atletanan di Aruba tawata esunnan mas disciplina 
durante e torneo, mi ta mas orguyoso di boso ainda”, Prome 
Minister a expresa cu orguyo. 


Prome Minister a expresa cu loke cu nos atletanan hoben a 
desplega na Repuplica Dominicana tawata inmenso. Mientras 
Prome Minister no por a wak tur e weganan, pero si tawata al 
tanto di e resultadonan, el a wak final di e Campeonato si y a 
disfruta y a wak nos hobennan bira campeon y sub campion. 


“Boso a haci un tremendo trabou. E tawata un placer pa wak 
boso hunga. Mi ta hopi orguyoso di boso cada un. Danki na 
boso tur. Danki na e entrenadornan, na mayornan y na tur 
esnan cu a sostene nos atletanan cu a bin cas cu e titulonan 
aki pa nos pais”. 


Na final, Cada atleta, bisti den nan bunita uniform, a ricibi 
un medaya di Embahador di Aruba. Gobierno di Aruba, den 
nomber di pueblo en general, ta felicita y gradici nos atletanan 
hoben cu nan logro. 

Prome Minister Evelyn Wever-Croes: 
Luna di Augustus tabata e luna mas pisa pa Aruba: 


E MEDIDANAN A YUDA BAHA CASONAN DI 
COVID CONSIDERABLEMENTE 


Prome Minister Evelyn Wever-Croes, dunando update di Covid 
pa Aruba expresa cu e luna di Augustus tabata un luna duro pa 
Aruba pa cu Covid. Nos a conoce 2769 caso nobo durante di 
luna. Nos a cuminsa e luna na 546 caso activo y nos a yega te 
na 1076 caso activo dia 18 di Augustus. Despues e la cuminsa 
baha bek y nos a cera luna na 590. 


Lamentablemente, Prome Minister a remarca, den e luna aki 
nos a perde 36 persona cu a fayece cu Covid y esaki ta e 
cantidad di mas halto cu nos a maak mee durante henter e 
experiencia cu Covid. E cantidad di mas halto afia pasa tabata 
na September na unda cu 17 persona a fayece. Augustus 
tambe a conoce un peak di e crisis dia 20 ora cu a reuni te 
marduga y mester a tuma medidanan hopi severo pa 10 dia 


“Nos ta mira cu e medidanan aki a yuda ya cu di e fecha 
ey pa awor nos ta mira cu e averahe di casonan a baha 
considerablemente. E averahe tabata entre 90 y 100 caso pa 
dia pero awor despues di 10 dia e averahe di caso ta 55 pa 60 
pa dia”, Prome Minister a duna d conoce. 


Dia cu a tuma e decision pa cu e medidanan ta pa motibo 
cu tabata tin 83 persona den hospital y esey tabata un peak. 
Aworaki e presion a baha na 73 di cual 16 ta na Colombia. 
Algo bon ta tambe cu a logra amplia e capacidad di personal. 
Aruba a hafia asistencia di Hulanda pa yuda nos personal y 
crea cama adicional den Cuido Intensivo pa asina por atende 
nos pashentnan. 


E cifranan ta bahando bek na mesun nivel cu ora luna a 
cuminsa y e cantidad di casonan nobo pa dia tambe ta poco 
menos di loke a cuminsa pa luna. Esaki ta un indicacion cu e 
peak tabata den Augustus y awor nos ta bayendo den e mesun 
nivel cu prome di Augustus. 


Prome Minister a duna di conoce cu e situacion na hospital 
ta keda preocupante pasobra te cu dia 31 di Augustus tabata 
tin 15 hende den Cuido Intensivo na Aruba y 16 den Cuido 
Intensivo na Colombia. 


E dolor ta e 36 persona cu a fayece. Desde 1 di July e cantidad 
di personanan cu ta fayece, e gran mayoria no ta vacuna. 
Tambe nos a ripara cu esnan cu ta fayece cu no ta vacuna ta 
den edadnan mas jong tambe. Tin un grupo si cu a vacuna y 
a fayece pero nan edadnan ta mas halto. Esaki ta indica cu 





esnan cu a fayece y ta vacuna tin otro condicionnan di salud 
cu ta haci cu nan situacion ta mas delicado. 


Pa loke ta vacunacion, nos ta mira cu den e luna di Augustus el 
a cuminsa slow pero a caba cu hopi mas hende a bay vacuna. 
E prome siman 186 persona so a bay vacuna, e di dos siman 
1096 persona a vacuna, e di tres siman 1040 y e siman cu 
tabata tin e vacunathon 2114 persona a vacuna y di cuater 
siman 1061 persona a vacuna. Esaki ta mustra cu pa e luna 
di Augustus den e ultimo tres simannan mas di 1000 persona 
cada siman tabata bin acerca pa vacuna. Nos a cera luna di 
Augustus cu un total di casi 5500 persona cu a vacuna. 


“Nos ta hopi agradecido pa cu esaki pasobra ta solamente si 
bo vacuna bo por tin proteccion. E grupo di 60 afia ta e grupo 
cu mas ta coopera y ta na 81% vacuna caba. Ainda nos no ta 
na 85%. Esunnan di 18-60 afia, 75.3% ta vacuna cual tambe 
ta hopi bon y edad entre 12 — 17 tana 51.6%. Dus akinan nos 
tin hopi espacio di hendenan cu por bay vacuna. Akinan nos 
kier stimula mayornan pa hiba nan yiunan vacuna. 


Vacunacion no ta e proteccion y garantia pa tur cos pero si nos 
ta mira aworaki cu esnan vacuna ta esnan miho protehi di e 
efectonan devastador di e pandemia aki. 


Luna di Augustus tabata e luna mas pisa pa Aruba. Cu poder 
di Dios nos ta habri September cu lo ta un miho luna cu e 
vacunacion sigui subi y nos por logra cu mas hende vacuna pa 
mas hende ta protehi”, Prome Minister Evelyn Wever-Croes a 
duna di conoce. 

MINISTER DI ASUNTO SOCIAL Y LABOR 


MINISTER GLENBERT F. CROES 


HACI BOSO DIA DI VICTORIA, 
UN BIDA DI VICTORIA 














Esaki tabata Minister Glenbert Croes su mensahe na e 
graduadonan di SVT/Formacion Social 13, na momento cu 
e mandatario tabatin e honor di haci entrega di certificado- y 
listanan di logro. 





Formacion Social/SVT e aña aki ta cumpli 10 aña di existencia. 
E mandatario ta kere den SVT cu tin e un meta asina importante 
y balioso, esta di yuda nos hobennan encontra nan caminda 
bek. Pa yuda y guia e hobennan den transforma nan bida cu 
disciplina, etica, responsabilidad, dedicacion y compromiso. 


Desde cu SVT abin resorta bou di Minister Glenbert Croes, el a 
percura pa oficialisa e existencia di SVT, ademas di a amplia e 
oportunidad pa hobennan mucha muhe tambe por forma parti 
di Formacion Social. E prome grupo di hobennan mucha muhe 
a cuminsa 23 di augustus ultimo haciendo Aruba e pionero den 
Reino como e prome pais cu un trayecto femenino. 


E mandatario ta felicita ture hobennan cu a completa e trayecto 
y ta deseanan tur clase di exito. Bo futuro ta di bo! 















































MINISTER ANDIN BIKKER 

CAMBIONAN HISTORICO DEN CODIGO CIVIL TA 


DRENTA NA VIGOR DIA 








Na aña 2002 a renoba gran parti di e Codigo Civil di Aruba, 
conoci na Hulandes como e 'Burgerlijk Wetboek van Aruba' 
(BWA). E tempo ey a scoge pa laga algun topico y temanan 
specifico pendiente. Na aña 2016 a aproba e Ordenansa 
('Landsverordening') pa caba di actualisa e Codigo Civil (AB 
2016 no. 51). Ta trata aki di e adaptacionnan den e leynan di 
persona y famia ('Buki 1'), ley di propiedad ('Buki 3'), ley di 
herencia ('Buki 4') y e leynan cu ta regarda acuerdonan special 
(Buki 7). Buki 5, ley di derechonan pa cu derechonan estableci 
riba propiedad y inmueble, y Buki 6, ley di contrato, tambe 
a conoce cierto cambionan. Sinembargo pa por a laga dicho 
Ordenansa drenta na vigor mester a reglamenta cambionan 
den varios ley y introduci reglanan di transicion. Esey a tuma 
luga pa medio di Ordenansa di 8 di maart 2021 (AB 2021 no. 
43). 


Ta bon pa menciona cu entretanto e Ordenansa pa introduccion 
di e 'Buki 2', relaciona cu stipulacion di entidadnan legal tambe 
a drenta na vigor na januari 2021. Pues por bisa awor, cu 
despues di tur adaptacion y aprobacion di Parlamento, cu 
henter nos Codigo Civil di Aruba ta completamente modernisa! 





1 DI SEPTEMBER 2021 


Mester menciona cu varios adaptacionnan haci den e Codigo 
Civil, ta cambionan tecnico y di terminologia relaciona cu 
introduccion di e cambionan riba nan mes. Hopi biaha ta e 
titulonan of stipulacionnan a adapta of cambia y uza otro 
nomber y/of palabra. 


En todo caso e cambionan principal ta den Buki 1: 

. Cambio den scogencia di fam ora un yiu nace of bira 
mayor di edad. Ora e nace ta e mayornan y despues ora e bira 
mayor di edad e mes por haci cambio na su fam. 

. Arevisa e regimen di derecho di propiedad matrimonial; 
. A introduci determinacion hudicial di paternidad; 

. A revisa e acuerdonan di custodia comparti despues di 
divorcio; 

. A adapta e leynan rond di "geregistreerd partnerschap" 
('union civil'). 


Den Buki 4: 
. A determina e leynan nobo di herencia. 


Den Buki 7, 
. Revision di acuerdonan special referente huur y leynan 
di contrato laboral. 


Minister mr. Andin Bikker ta masha contento cu porfin e proceso 
aki ta keda cla, despues di tanto aña di revision, adaptacion 
y cambionan cu mester a tuma luga conhuntamente cu 
Parlamento. Cu masha orguyo, net un poco prome cu e retira 
di e puesto, dia 1 di september 2021 e Codigo Civil nobo cu tur 
e cambionan ta drenta na vigor. Esaki ta un adelanto grandi pa 
Comunidad completo, incluyendo esunnan cu tin cu traha cu e 
leynan aki tur dia, manera por ehempel Corte Comun, notario, 
abogado, y deurwaarder. Pa nos Comunidad, e cambionan ta 
brinda varios oportunidad nobo cu antes no a conoce. Den e 
dianan y simannan nos dilanti lo dedica atencion na cada un 
di e cambionan aki separa, pa informa nos Comunidad di tur e 
cambionan den e Codigo Civil. 

VACUNA 
PA ARUBA 
` RECUPERA! 

CAMBIONAN DI MANEHO: ENTRANTE 2 DI SEPTEMBER, 2021 


ACTIVIDAD SOCIAL 
ENTRETENIMENTO 


Max: Ó persona Max persona: Max persona: 125 5 musico 
na mesa 90 paden, 125 pafo (sie espacio ta grandi) riba stage 


ORARIO DI CIERE | TOQUE DE QUEDA NIGHTLIFE TAPABOCA 


: BAILAMENTO | OBLIGATORIO 
1ZORAM — | TAWORDOELIMINA | NOTAPERMITI | (PADEN) 


GEBIEDSVERBOD | ALCOHOLVERBOD | SAMENSCHOLINGSVERBOD 
7.00 PM PA5.00AM | TA KEDA NA VIGOR MAX 6 PERSONA 

Departamento di Salud Publico: 


UPDATE 1 DI SEPTEMBER 2021 


Segun resumen di awe 48 persona a recupera y un total di 75 
caso nobo di COVID-19 a keda registra cual 5 ta no-residente 
y 70 ta residente. E cifranan aki ta representa un 'Positivity 
rate' bou di nos residentenan di 26%. 


E cantidad di casonan activo di COVID-19 pa awe ta 628 y 
cantidad di fayecidonan relaciona cu COVID-19 ta 146. 


Datos di COVID ta ilustra casonan nobo cu un average semanal 
di 62 caso pa dia y un average di 'positivity rate' semanal di 
25% pa dia. 


Actualmente na Aruba tin 48 persona interna debi na COVID 
di cual 14 ta den ICU y 34 riba piso general y na Colombia tin 
actualmente 16 persona den Cuido Intensivo. 













1/9/2021 TOTAL 


Casonan Nobo 


Recupera 


Positivo 





RESIDENTE NO-RESIDENTE 


5 
59 
1252 
1314 


70 
569 
12636 
13448 

E Selen 


Prepara alimento den famia 


Involucra bo yiunan den e preparacion di cuminda, Cushina por 
ta un bunita oportunidad pa comparti y promove habitonan sa- 
ludabel den famia. Siña bo yiunan e balor nutritivo di cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! N 


Ami SI 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 





NOTICIA DI GOBIERNO 





